  Анжелика Тихонова корреспондент Ижкарысь Кузебай Герд нимо йӧскалык гимназиын 2019-2020 дышетскон арлы профилья 10-тӥ классъёсы пиналъёсты люканы кутскизы. Мылкыд карисьёсын пумиськон 26-тӥ инвожое ортчоз. Кӧня адями кутозы но кызьы соосты быръёзы, ивортодэъя «Удмуртия» агентстволэн корреспондентэзлы гимназилэн кивалтӥсезлэн дышетон но визьнодан ужъёсъя воштӥсез Надежда Демакова вераз. Пиналъёсты социально-экономической, биолого-химической но социально-гуманитарной ӧръёсъя кутозы. Соос понна туэ 45 инты висъялозы. Ми эскериськомы соослэсь аттестатсэс, огъя баллзэс пуктӥськомы. Собере справка куриськомы, кыӵе экзаменъёс сётъязы. Со справкаысь кулэ учкыны профильзыя-а соос экзамен сётӥллям, профильзытэк-а. Соин ик собере ми дорын контрольной эскерон ужъёс лэсьто на, именно со профилья, кудзэ ми дэмласькомы. Гуманитарной ке, соос ӟуч кылын но обществознаниен сёто, социально-экономической ке – математика но обществознание, химико-биологической ӧр – отын химия но биология сётыны кулэ Надежда Демакова, Кузебай Герд нимо йӧскалык гимназиен кивалтӥсьлэн воштӥсезГимназиын экзаменъёс сётэм бере, котькуд пиналэн кенешонъёс ортчытозы, озьы ик портфолизэс чаклалозы – со понна нимысьтыз баллъёс ватсалозы. Мылкыд карисьёс вань. Кылем арын общежитиын но инты уг тырмы вал. Ми нимысьтыз министерствое вазиськылӥм инты ласянь, мед будэтозы шуыса Надежда Демакова, Кузебай Герд нимо йӧскалык гимназиен кивалтӥсьлэн воштӥсезТуэ огъяулонниын 15 пиналлы инты висъяськоз. Милям ведь асьмелэн пиналъёсмы лыкто на, вот 15 палэнысь лыктӥсь пиналъёслы милям интымы вань кутыны Надежда Демакова, Кузебай Герд нимо йӧскалык гимназиен воштӥсезЮанъёсын гимназилэн кивалтӥсезлэн приёмнояз (3412) 50-76-51 телефон номеръя яке кивалтӥсьлэн воштӥсьёсызлы (3412) 50-87-15 телефон номеръя вазиськоно. Тегъёс: Дышетон Ижкар Удмуртия пиналъёс школаос КузебайГерднимогимназия  